Abraham en sy Nakomeling - www.bybelkennis.co.za
Abraham en sy Nakomeling – Marius Nel
Ons lees in Galasiërs 3: 16 ” God het Sy beloftes aan Abraham en aan Sy Nakomeling gegee” en die teksverwysings onderaan die bladsy van my Bybel verwys na vier gedeeltes in Genesis: 12:7, 13:15, 17:7, en 24:7. Blaai ek na hierdie tekste dan sien ek die woord “nageslag” en nie nakomeling nie. Hoe ek ook al na hierdie tekste kyk, slaag ek nie daarin om oortuig te word dat hulle na Christus verwys nie, trouens, hulle verwys [behalwe vir 17:7] baie duidelik na God se belofte van die land [Kanaän?]. Genesis 17:8 verwys ook na ‘n belofte van die land. Sou mens dan aanvaar dat die vertaling in Genesis verkeerd was en “nakomeling” moes gewees het, dan sou mens verwag het dat nageslag in die betrokke verse met ‘n hoofletter gespel moes word. Met respek gesê, wonder ek, dat sou hierdie tekste na Christus verwys, wat sou ons Verlosser met hierdie belofte van aardse grondgebied kon doen? Help my asseblief om hierdie raaisel op te los. Dankie.
Jy het iets belangriks raakgesien. Paulus se gebruik van die Ou Testament hou verband met hoe die Aleksandrynse rabbi’s die Bybel uitgelê het. Die rabbi’s het volgens die Griekse neo-Platoniese filosofie na tekste gekyk en dan gevra: waarvan is dié figuur of objek ŉ prototipe? Dit wat gebeur het, was net ŉ afskaduwing van wat nou gebeur. So redeneer Paulus dat die verwysing na Abraham se nageslag eintlik ŉ prototipe is vir Christus, en dan maak hy die teks van toepassing op Christus. Hy doen dieselfde met die figure van Sara en Hagar, wat volgens sy pesjer-metode verwys na dié mense wat sonder die wet, deur geloof, gered word en mense wat op grond van wetsonderhouding poog om gered te word.
Laaste 30 Dae: 27,273
Laaste 365 Dae: 275,354